rejauldu/bengali-wikipedia huggingface dataset:
ভারেল্লা উত্তর ইউনিয়ন বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন। মোট সাতটি গ্রাম নিয়ে এ ইউনিয়নটি গঠিত।http://www.bbs.gov.bd/ গ্রাম গুলো হচ্ছে পশ্চিম সিংহ, কংশনগর,নাড়াচোঁ, হাসনাবাদ, রামচন্দ্রপুর, কুসুমপুর,পারুয়ার।   আয়তন কত    জনসংখ্যা    ইতিহাস    অবস্থান ও সীমানা  বুড়িচং উপজেলার উত্তর-পশ্চিমাংশে ভারেল্লা ইউনিয়নের অবস্থান। এ ইউনিয়নের পূর্বে পীরযাত্রাপুর ইউনিয়ন, দক্ষিণে ভারেল্লা দক্ষিণ ইউনিয়ন, পশ্চিমে দেবিদ্বার উপজেলার মোহনপুর ইউনিয়ন ও এলাহাবাদ ইউনিয়ন এবং উত্তরে গোমতী নদী ও ব্রাহ্মণপাড়া উপজেলার মালাপাড়া ইউনিয়ন অবস্থিত।  ভারেল্লা উত্তর ইউনিয়ন পরিষদ অফিস কংশনগর গ্রামে অবস্থিত যা কংশনগর বাজার সংলগ্ন।   প্রশাসনিক কাঠামো  ভারেল্লা ইউনিয়ন বুড়িচং উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।   শিক্ষা ব্যবস্থা    শিক্ষা প্রতিষ্ঠান  ★কলেজ- ১.পারুয়ারা আবদুল মতিন খসরু বিশ্ববিদ্যালয় কলেজ  ★উচ্চ বিদ্যালয়- ১.কংশনগর উচ্চ বিদ্যালয়  ২.কুসুমপুর উচ্চ বিদ্যালয়  ৩.ভারেল্লা শাহ নুরুদ্দিন হাইস্কুল। ৪. রামচন্দ্রপুর উচ্চ বিদ্যালয়  ★প্রাথমিক বিদ্যালয়- ১.পশ্চিম সিংহ সরকারি প্রাথমিক বিদ্যালয় ২.কংশনগর সরকারি প্রাথমিক বিদ্যালয় ৩.রামচন্দ্রপুর সরকারি প্রাথমিক বিদ্যালয় ৪.কুসুমপুর সরকারি প্রাথমিক বিদ্যালয় ৫.নারাচোঁ সরকারি প্রাথমিক বিদ্যালয় ৬.পারুয়ারা সরকারি প্রাথমিক বিদ্যালয় ৭.ভারেল্লা সরকারি প্রাথমিক বিদ্যালয় ৮. রামচন্দ্রপুর সরকারি প্রাথমিক বিদ্যালয়-২  ★মাদ্রাসা- ১.কংশনগর ইসলামিয়া আলিম মাদ্রাসা  ২.পারুয়ারা ইসলামিয়া দাখিল মাদ্রাসা ৩.ভারেল্লা শাহ ইসরাঈল কামিল মাদরাসা  ৪.কুসুমপুর নুরানী তালিমুল কোরআন মাদরাসা ৫.রামচন্দ্রপুর ইসলামিয়া দাখিল মাদরাসা ৬.পশ্চিম সিংহ রহমত ভূঁইয়া  নূরানী ও এবতেদায়ি  মাদ্রাসা  এছাড়াও আরও অনেক কওমি মাদ্রাসা ও কিন্ডারগার্টেন রয়েছে। ১.ভারেল্লা কিন্ডার গার্ডেন ২.লিটল মুন একাডেমি, কুসুমপুর,৩.পশ্চিম সিংহ শওকত ভূঁইয়া চাইল্ড কেয়ার হোমস   যোগাযোগ ব্যবস্থা  ভারেল্লা উত্তর ইউনিয়নের যোগাযোগ ব্যবস্থা খুবই ভাল।ইউনিয়নটির মধ্য দিয়ে কুমিল্লা-সিলেট মহাসড়কের অবস্থান। ইউনিয়নটির পাশ দিয়ে গোমতী নদী বয়ে যাওয়ায় নদী পথেও যোগাযোগের ব্যবস্থা রয়েছে।ইউনিয়নের প্রতিটি গ্রামের রাস্তাই পাকা।   খাল ও নদী  গোমতী নদী   হাট-বাজার  ১.কংশনগর বাজার ২.পারুয়ারা বাজার ৩.ভারেল্লা বাজার   দর্শনীয় স্থান  ★পশ্চিম সিংহ পশ্চিম পাড়া শান্তি রোড  ★গোমতী নদী কংশনগর চরের পাড়া শান্তি রোড   জনপ্রতিনিধি  চেয়ারম্যানঃ- এডভোকেট মোঃ ইস্কান্দার আলী ভূঁইয়া (আমির)   আরও দেখুন   বুড়িচং উপজেলা  বুড়িচং থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:বুড়িচং উপজেলার ইউনিয়ন
টি. টালি  ( – ১২ ফেব্রুয়ারি ২০২০) ভারতের একজন রাজনীতিবিদ ছিলেন। তিনি নাগাল্যান্ড বিধানসভার বিধায়ক ও নাগাল্যান্ড সরকারের মন্ত্রী ছিলেন।  জীবনী টি. টালি ১৯৭৭, ১৯৮৭, ১৯৯৩, ১৯৯৮ ও ২০০৩ সালে টুলি থেকে নাগাল্যান্ড বিধানসভার বিধায়ক হিসেবে নির্বাচিত হন। তিনি নাগাল্যান্ড সরকারের একজন মন্ত্রী হিসেবেও দায়িত্ব পালন করেছেন।  টি. টালি ২০২০ সালের ১২ ফেব্রুয়ারি ৭৭ বছর বয়সে প্রয়াত হন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় রাজনীতিবিদ
থাম্ব|আকা মান্টোর একটি আধুনিক দিনের চিত্র আকা মান্তো হল একটি মুখোশধারী আত্মা সম্পর্কে একটি জাপানি শহুরে কিংবদন্তি যিনি একটি লাল পোশাক পরেন এবং পাবলিক বা স্কুল বাথরুমে টয়লেট ব্যবহার করে লোকদের কাছে উপস্থিত হন। কিংবদন্তির বিবরণগুলি ভিন্ন। তবে গল্পের একটি সামঞ্জস্যপূর্ণ উপাদান হল আত্মা সাধারণত শৌচাগারের বাসিন্দাকে একটি প্রশ্ন জিজ্ঞাসা করবে।   কিংবদন্তি এবং এর বৈচিত্র  আকা মান্টোকে একজন পুরুষ আত্মা, ভূত বা ইয়োকাই হিসাবে বর্ণনা করা হয়েছে যারা গভীর রাতে বাথরুমে তাড়া করে।  আকা মান্টো প্রায়শই বিশেষভাবে মহিলাদের বাথরুমে আসেন। কিংবদন্তির কিছু সংস্করণে তিনি বাথরুমের সবচেয়ে দূরের দেয়ালকে তাড়া করে থাকেন।  আত্মাকে একটি প্রবাহিত লাল পোশাক এবং একটি মুখোশ পরতে দেখা যায় যা তার মুখ লুকিয়ে রাখে। কখনও কখনও তাকে সুদর্শন এবং কমনীয় হিসাবে বর্ণনা করা হয়।    ইতিহাস  লেখক এবং লোকসাহিত্যিক ম্যাথিউ মেয়ার বলেছেন যে আকা মান্টোকে ১৯৩০-এর দশকের গোড়ার দিকে একটি গুজব হিসাবে বিবেচনা করা হয়েছে। আগেকার যুগে মান্টো শব্দটি সাধারণত একটি স্লিভলেস কিমোনো -স্টাইলের জ্যাকেটকে বোঝাতে ব্যবহৃত হত। আধুনিক দিনে, মান্টো হল ক্লোক বা কেপ- এর জন্য ব্যবহৃত জাপানি প্রতিশব্দ। এই কারণে, আকা মান্টোর শারীরিক চেহারা সম্পর্কে বিভিন্ন প্রজন্মের ভিন্ন ভিন্ন মতামত রয়েছে। একটি তত্ত্ব অনুসারে ১৯৩৫ সালের দিকে ওসাকা শহরের একটি প্রাথমিক বিদ্যালয়ে একটি গুজব ছিল যে একটি পোশাক পরা একজন ব্যক্তি বেসমেন্টের একটি আবছা আলোকিত ক্লক বাক্সে উপস্থিত হবে। এই কথাটি সমগ্র টোকিওতে ছড়িয়ে পড়তে এক বা দুই বছর সময় লেগেছিল, এবং সেখান থেকেই লাল পোশাকের গল্পের জন্ম বলে কথিত আছে। ১৯০০ এর দশকের গোড়ার দিকে টোকিওর ওকুবোতে, বলা হয়েছিল যে লাল পোশাকটি একটি ভ্যাম্পায়ার ছিল। তাদের মতে এখানে-সেখানে যত মৃতদেহ ছিল সবগুলো লাল পোশাক দ্বারা আক্রান্ত হয়েছিল। ১৯৪০ সালে এই কাহিনী কিটাকিউশুতে ছড়িয়ে পড়ে এবং এমনকি জাপানি শাসনের অধীনে কোরিয়ান উপদ্বীপে বসবাসকারী জাপানি প্রাথমিক বিদ্যালয়ের শিক্ষার্থীদের মধ্যেও এটি ছড়িয়ে পড়ে।   আরো দেখুন    আকানামে, একজন জাপানি ইয়োকাই যা বাথরুম এবং বাথটাবের ময়লা বিষয়ক আত্মা  হানাকো-সান, একটি জাপানি শহুরে কিংবদন্তি একটি অল্পবয়সী মেয়ের আত্মা  কুচিসাকে-ওনা ("স্লিট-মাউথড ওমেন"), একজন জাপানি শহুরে কিংবদন্তি  মিস কোই কোই, একজন আফ্রিকান শহুরে কিংবদন্তি এবং ভূত যে স্কুলে আড্ডা দেয়  টেকে টেকে, পা বিহীন একটি মেয়ের আত্মা সম্পর্কে একটি জাপানি শহুরে কিংবদন্তি   তথ্যসূত্র   বিষয়শ্রেণী:জাপানি শহুরে কিংবদন্তি বিষয়শ্রেণী:জাপানি লোককাহিনি বিষয়শ্রেণী:জাপানি ভাষার লেখা থাকা নিবন্ধ
তোরিনো ফুটবল ক্লাব (সাধারণত তোরিনো এফসি, তোরো শুধুমাত্র তোরিনো  নামে পরিচিত) হচ্ছে তুরিন ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৬ সালের ৩রা ডিসেম্বর তারিখে প্রতিষ্ঠিত হয়েছে। তোরিনো এফসি তাদের সকল হোম ম্যাচ তুরিনের স্তাদিও অলিম্পিকো গ্রান্দে তোরিনোতে খেলে থাকে; যার ধারণক্ষমতা হচ্ছে ২৭,৯৫৮। বর্তমানে এই ক্লাবের ম্যানেজারের দায়িত্ব পালন করছেন মার্কো জাম্পাওলো এবং মালিকানায় রয়েছে ইউটি কমিউনিকেশন। ইতালীয় আক্রমণভাগের খেলোয়াড় আন্দ্রেয়া বেলত্তি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, তোরিনো এফসি এপর্যন্ত ১৫টি শিরোপা জয়লাভ করেছে; যার মধ্যে ৭টি সেরিয়ে আ, ৩টি সেরিয়ে বি এবং ৫টি কোপা ইতালিয়া শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৯০–৯১ মিত্রোপা কাপ।  অর্জন ঘরোয়া  ইতালীয় ফুটবল চ্যাম্পিয়নশিপ / সেরিয়ে আ চ্যাম্পিয়ন (৭): ১৯২৭–২৮, ১৯৪২–৪৩, ১৯৪৫–৪৬, ১৯৪৬–৪৭, ১৯৪৭–৪৮, ১৯৪৮–৪৯, ১৯৭৫–৭৬ রানার-আপ (৭): ১৯০৭, ১৯১৪–১৯১৫, ১৯২৮–১৯২৯, ১৯৩৮–১৯৩৯, ১৯৪১–৪২, ১৯৭৬–৭৭, ১৯৮৪–৮৫  সেরিয়ে বি চ্যাম্পিয়ন (৩): ১৯৫৯–৬০, ১৯৮৯–৯০, ২০০০–০১ রানার-আপ (২): ২০০৪–০৫, ২০১১–১২  কোপ্পা ইতালিয়া চ্যাম্পিয়ন (৫): ১৯৩৫–৩৬, ১৯৪২–৪৩, ১৯৬৭–৬৮, ১৯৭০–৭১, ১৯৯২–৯৩ রানার-আপ (৮): ১৯৩৭–৩৮, ১৯৬২–৬৩, ১৯৬৩–৬৪, ১৯৬৯–৭০, ১৯৭৯–৮০, ১৯৮০–৮১, ১৯৮১–৮২, ১৯৮৭–৮৮  সুপারকোপ্পা ইতালিয়ানা রানার-আপ (১): ১৯৯৩  ইউরোপীয়  মিত্রোপা কাপচ্যাম্পিয়ন (১): ১৯৯০–৯১  উয়েফা কাপ'রানার-আপ'' (১): ১৯৯১–৯২  তথ্যসূত্র  বহিঃসংযোগ       বিষয়শ্রেণী:তোরিনো ফুটবল ক্লাব বিষয়শ্রেণী:সেরিয়ে আ-এর ক্লাব বিষয়শ্রেণী:ইতালির ফুটবল ক্লাব বিষয়শ্রেণী:১৯০৬-এ ইতালিতে প্রতিষ্ঠিত বিষয়শ্রেণী:১৯০৬-এ প্রতিষ্ঠিত ফুটবল ক্লাব
বংশিধর ভগত একজন ভারতীয় রাজনীতিবিদ এবং ভারতীয় জনতা পার্টির সদস্য। ভগত নৈনিতাল জেলার কালাধুঙ্গি (বিধানসভা কেন্দ্র) থেকে উত্তরাখণ্ড বিধানসভার সদস্য। Will Kaladhungi BJP legislator Bhagat be sixth time lucky?My NetaBahuguna joins former BJP chief ministers in party posters বর্তমানে তিনি উত্তরাখণ্ড সরকারের মন্ত্রিসভার মন্ত্রী।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ড বিধানসভার সদস্য বিষয়শ্রেণী:উত্তরাখণ্ড বিধানসভার সদস্য ২০১৭-২০২২ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ
রকিবুল আতিক (জন্ম: ১১ অক্টোবর ১৯৯৯) হলেন একজন বাংলাদেশী ক্রিকেটার, যিনি ডানহাতে ব্যাট করেন এবং বামহাতি অর্থোডক্স বোলার। ঘরোয়া ক্রিকেটে তিনি গাজী গ্রুপের ক্রিকেটারদের প্রতিনিধিত্ব করেন দুই সিজন, তারপর যথাক্রমে,প্রাইম ব্যাংক ক্রিকেট একাডেমি, পারটেক্স স্পোর্টিং ক্লাব ও ব্রাদার্স ইউনিয়নের হয়ে খেলে আসছেন। ২০২০সালের ডিসেম্বরে, তিনি ময়মনসিংহ প্রিমিয়ার লিগে ময়মনসিংহ টাইগার্সের হয়ে খেলার জন্য নির্বাচিত হন।   তথ্যসূত্র    বহিঃসংযোগ   রাকিবুল আতিক ক্রিকেট ক্রিকইনফো প্রোফাইল (ইংরেজি)  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শেরপুর জেলার ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আটঘরিয়া পৌরসভা বাংলাদেশের রাজশাহী বিভাগের পাবনা জেলার আটঘরিয়া উপজেলার অন্তর্গত 'খ' শ্রেণির একটি পৌরসভা।   প্রশাসনিক এলাকা  ওয়ার্ডঃ ০৯টি   আয়তন ও জনসংখ্যা  মোট আয়তনঃ ১০.৫০ বর্গ কি.মি.  মোট জনসংখ্যাঃ ১৬,৪১২ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ  মহাবিদ্যালয় - ০৩টি  উচ্চ বিদ্যালয়- ০৪টি  সরকারি প্রাথমিক বিদ্যালয় - ০৩টি  মাদ্রাসা - ০২টি   জনপ্রতিনিধি  বর্তমান মেয়রঃ মোঃ শহিদুল ইসলাম রতন   আরো দেখুন   আটঘরিয়া উপজেলা  পাবনা জেলা  রাজশাহী বিভাগ   তথ্যসূত্র   বিষয়শ্রেণী:পাবনা জেলার পৌরসভা বিষয়শ্রেণী:২০০৬-এ প্রতিষ্ঠিত
thumb|রবার্ট দ্য ডল রবার্ট, এছাড়া রবার্ট দ্য ডল বা ভূতুড়ে পুতুল নামেও পরিচিত; হলো একটি পুতুল যার মালিক ছিলেন কি ওয়েস্ট দ্বীপের চিত্রশিল্পী এবং লেখক রবার্ট ইউজিন অটো।David L. Sloan, Ghost of Key West, Phantom Press, 2003 পুতুলটি প্রেতাত্মা দ্বারা আবিষ্ট হওয়ার অভিযোগ রয়েছে ও এটির একধরনের ভয়াল খ্যাতি রয়েছে। বর্তমানে পুতুলটি কি ওয়েস্ট ফ্লোরিডা মার্টেল্লো যাদুঘরে রয়েছে।   কিংবদন্তি  ১৯০৬ সালে বাহামার একজন চাকর ইউজিনকে পুতুলটি উপহার হিসেবে দিয়েছিল। কথিত রয়েছে বাহামার ঔ চাকরটি কালো জাদু ও ডাকিনীবিদ্যায় পরদর্শী ছিল এবং তার পরিবারের সাথে তার সম্পর্ক খুব ভালো ছিলো না। পরবর্তীতে ইউজিন পরিবার পুতুলটি বাড়িতে নিয়ে আসে এবং তারা অভিযোগ করেছিল পুতুলটির মাঝে ভৌতিক কোন ব্যাপার রয়েছে। ইউজিনের পিতা মাতা বলেছিলেন, তারা প্রায়ই ছোট ইউজিনকে পুতুলটির সাথে কথা বলতে শুনত এবং পুতুলটিও কথার উত্তর দিত। যদিও তারা প্রথমে মনে করত যে ইউজিন পুতুলের হয়ে কণ্ঠ পরিবর্তন করে উত্তর দিয়ে দিত কিন্তু পরবর্তীতে তারা বিশ্বাস করতে শুরু করে পুতুলটিও কথা বলতে পারে।  প্রতিবেশীরা অভিযোগ করতেন ইউজিনের পরিবার যখন বাইরে থাকতো তখন তারা পুতুলটিকে ঘরের এক জানালা থেকে আরেক জানালায় স্থান পরিবর্তন করতে দেখতো। অটো পরিবার শপথ করে বলতেন তারা পুতুলটিকে মাঝে মাঝে ভৌতিক হাসি দিতে শুনত এবং এক ঘর থেকে অপর ঘরে আবছা আলো ছায়া দেখতে পেত। মাঝে মাঝে রাতে ইউজিনের ঘর থেকে চিৎকার শুনত এবং ঘরে প্রবেশ করে দেখত সকল আসবাবপত্র এলোমেলো এবং ইউজিন এক কোণায় বসে আছে এবং বলছে, “রবার্ট এমনটি করেছে”।  ১৯৭৪ সালে ইউজিন মারা যাওয়ার পর বাড়িটি বিক্রি হয়ে যায় এবং পরিবার নতুন একটি বাড়িতে স্থানান্তরিত হয়। নতুন পরিবারে একটি ১০ বছরের মেয়ে ছিল। কিংবদন্তি অনুসারে, কিছু দিনের মধ্যেই মেয়েটিও চিৎকার করতে শুরু করে এবং অভিযোগ করে রবার্ট সাড়া ঘরে ঘুরে বেড়ায়। প্রায় ত্রিশ বছর পর মেয়েটি এক সাক্ষাতকারে দাবি করে পুতুলটি জীবীত এবং তাকে হত্যা করতে চায়।Moran, M, Austin, J, & Sceurman, M. (2006). Weird hauntings: true tales of ghostly places. New York City, NY: Sterling Publishing Company. p. 212.  পুতুলটিকে যাদুঘরে রাখার পর যাদুঘরের কর্মীরা দাবি করেন, পুতুলটি স্থান পাওয়ার পর থেকে যাদুঘরে অনেক অদ্ভুত ঘটনা ঘটেছে। ২০০৮ সালের মে মাসে ফ্লোরিডার ক্লিয়ারওয়াটারে অনুষ্ঠিত এক প্যারানরমাল কনভেনসনে পুতুলটিকে হাজির করা হয়েছিল। এটিই পুতুলটির জন্য এর আবির্ভাবের সময় থেকে এখন পর্যন্ত (২০০৮ সালের হিসাবমতে ১০৪ বছর) কি ওয়েস্টের বাইরে আসা।   তথ্যসূত্র    বহিঃসংযোগ   Official Robert The Doll website, hosted by the Key West Art and Historical Society   বিষয়শ্রেণী:পুতুল বিষয়শ্রেণী:শহুর পৌরাণিক বিষয়শ্রেণী:কী ওয়েস্ট, ফ্লোরিডার দর্শক আকর্ষণ বিষয়শ্রেণী:ভৌতিক পুতুল বিষয়শ্রেণী:ভৌতিক বিষয়শ্রেণী:অলৌকিক কিংবদন্তি বিষয়শ্রেণী:শহুরে কিংবদন্তি বিষয়শ্রেণী:১৯০০-এর দশকের খেলনা বিষয়শ্রেণী:১৯০৪-এ প্রবর্তন বিষয়শ্রেণী:মার্কিন কিংবদন্তি
আল ইসলাহ মসজিদ (মালয়: মসজিদ আল ইসলাহ) সিঙ্গাপুরের পুংগোলের একটি মসজিদ। মসজিদটিতে আধুনিক ইসলামী স্থাপত্যের বৈশিষ্ট্য লক্ষ্য করা যায়।   ইতিহাস  ২০১৫ সালে মসজিদ আল ইসলাহ নির্মিত হওয়ার পূর্বে পুংগোলের শেষ মসজিদটি ছিল ওয়াক সুমং মসজিদ, যা পুংগোল পয়েন্টের কাছে অবস্থিত ছিল।   নির্মাণকৌশল  মসজিদ আল ইসলাহটি পুংগোল প্লেসের সংযোগস্থলে সিঙ্গাপুর ৮৩০৮১২, ৩০ পাংগোল মাঠের ঘনবসতিপূর্ণ পুংগোল নতুন শহরের মধ্যে অবস্থিত। মসজিদটি পুংগোলের মুসলিম সম্প্রদায়ের নামাজের জন্য ব্যবহার করা হয়। জুমার নামাজ এবং রমজানের রাতের নামাজের মতো শীর্ষ সময়গুলিতে মসজিদের ৪টি স্তরে ৪,৫০০ মানুষ নামাজ আদায় করতে পারে। আধুনিক মসজিদের বাহ্যিক দিকটি দেখলে মনে হবে যে এই মসজিদটি মরুভূমিতে অবস্থিত, কেননা মসজিদের বাইরের রঙ হালকা বাদামী, যা সৌদি আরবের অবস্থিত বালির টিলার মতো। মসজিদের মিনারটি একটি স্টিলের কাঠামোযুক্ত, যার সাথে একটি তারা এবং একটি অর্ধচন্দ্রাকার চাঁদ রয়েছে। মসজিদে মিম্বরের ন্যূনতম নকশা লক্ষ্য করা যায়।   অনান্য বৈশিষ্ট্য  সিঙ্গাপুরে নির্মিত ৬৯তম মসজিদ হওয়ায় মসজিদ আল ইসলাহ সিঙ্গাপুরের অন্যান্য মসজিদের তুলনায় এর সুযোগ-সুবিধা উন্নত। মসজিদ আল ইসলাহের কয়েকটি অংশ ২৪ ঘণ্টা খোলা থাকে এবং এটি অন্যান্য পুরানো মসজিদের মত কোনও দেওয়াল নেই। এটি মুসলিম সম্প্রদায়কে মসজিদ আল ইসলাহে রাতের নামাজ পড়তে উত্সাহিত করে তাই এখানে পরিষ্কারের ব্যবস্থা রয়েছে।  মসজিদ আল ইসলাহ একটি গ্রীষ্মমণ্ডলীয় এবং আর্দ্র অঞ্চলে নির্মিত হওয়ায় মসজিদের স্থপতি, ফর্মওয়ারক্জ আর্কিটেক্টস মসজিদের নামাজ হলে শীতল বাতাসের প্রবেশের জন্য প্রধান প্রার্থনা হলে উচ্চতর সিলিং যুক্ত করেছিলেন।  আরও দেখুন   এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  ইসলাম  নামাজ   তথ্যসূত্র    বহিঃসংযোগ   বিষয়শ্রেণী:সিঙ্গাপুরের মসজিদ বিষয়শ্রেণী:২০১৫-এ সম্পন্ন মসজিদ বিষয়শ্রেণী:২০১৫-এ সিঙ্গাপুরে প্রতিষ্ঠিত
সুলতান মুহাম্মদ ফাতিহ মসজিদ () বা ফেতিয়ে মসজিদ () হলো একটি আলবেনিয়ায় উসমানীয়-যুগের মসজিদ। মসজিদটি ১৪৮১ এর আগে ক্রুজের দুর্গে নির্মিত হয়েছিল। এটি স্কান্দারবেগ যাদুঘরের প্রবেশপথের কাছে অবস্থিত। ইতিহাস সুলতান মুহাম্মদ ফাতিহ মসজিদটি ১৪৮১ এর আগে নির্মিত হয়েছিল এবং তুর্কি সুলতান দ্বিতীয় মুহাম্মদের নামে নামকরণ করা হয়। ১৮৩১ সালে ধ্বংস হওয়ার পরে, সুলতান দ্বিতীয় মাহমুদের রাজত্বকালে মসজিদটি স্থানীয় আলবেনীয় জনগণের জন্য পুনর্নির্মাণ করা হয়।  সৌন্দর্যের জন্য খ্যাতিমান সুলতান মুহাম্মদ ফাতিহ মসজিদের মিনারটি ১৯১৭ সালে ঝড়ের কারণে ভেঙে পড়ে। ১৯৩৭ সাল পর্যন্ত আলবেনীয় মুসলিমদের জন্য মসজিদটি প্রার্থনার ঘর হিসাবে ব্যবহৃত হত। দ্বিতীয় বিশ্বযুদ্ধের সময়, মসজিদের ভিতরে গোলাবারুদ জমা করার জন্য মসজিদটি ব্যবহার করা হয়েছিল। কমিউনিস্ট স্বৈরশাসক এনভার হোক্সার সময়ে মসজিদটি আবারও ক্ষতিগ্রস্ত হয়।  বর্তমানে, সুলতান মুহাম্মদ ফাতিহ মসজিদের, কেবলমাত্র দেয়াল এবং মিনারগুলোর নীচের অংশগুলো রয়েছে।  তথ্যসূত্র   Baki Dollma: Vende dhe ngjarje historike të Krujës e Kurbinit. „Dajti 2000", Tirana 2006, , Kalaja e Krujës, S. 18–21.  বিষয়শ্রেণী:দ্বিতীয় মুহাম্মদের ভবন বিষয়শ্রেণী:কমিউনিস্টদের দ্বারা ধ্বংসকৃত মসজিদ বিষয়শ্রেণী:আলবেনিয়ার মসজিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৪:২৯, ২০ আগস্ট ২০২২ (ইউটিসি) আল্লামা হরমুজ উল্লাহ শায়দা (রহঃ)   – (অপসারণের প্রস্তাবনা দেখুনলগ দেখুন) () প্রাথমিকভাবে দ্রুত অপসারণ ট্যাগ যোগ করা ছিলো, তবে তথ্যসূত্র থাকায় তা আলোচনায় নেয়া হলো মেরাজ (আলাপ) ০৮:২০, ১১ আগস্ট ২০২২ (ইউটিসি)    যেহেতু তিনি বাংলাদেশের তিনটি সরকারি আলিয়া মাদ্রাসার মধ্যে একটির প্রধান ছিলেন, তাই উল্লেখযোগ্যতায় উত্তীর্ণ হওয়া উচিত। আমি তথ্যসূত্র খুজে দেখছি, পাওয়া যায় কিনা! Deloar Akram (আলাপ • অবদান • লগ) ০৯:৩৭, ১১ আগস্ট ২০২২ (ইউটিসি)  উল্লেখযোগ্যতার প্রমাণ পেলাম না।~  নোমান (📨আলাপ│📝অবদান) ১৪:৪৫, ১১ আগস্ট ২০২২ (ইউটিসি) : বাংলাদেশে মাত্র তিনটি সরকারি আলিয়া মাদরাসা থাকায় তিনটিই খুব তাৎপর্যপূর্ণ। তাই এই তিনটির প্রধান উল্লেখযোগ্য হতে পারেন। Deloar Akram সাহেব যদি তথ্যসূত্র খুঁজে পান, তাহলে আমি রাখার পক্ষে মতামত দিব; অন্যথায় নিরপেক্ষ থাকব। * NusJaS - আলাপ ২০:৩৬, ১২ আগস্ট ২০২২ (ইউটিসি) মুছুন নিবন্ধটার সবকিছু পড়ে মনে হলো সুপারিন্টেন্ডেন্টকে অধ্যক্ষ বানানো হয়েছে, আবার কলকাতা আলিয়া মাদ্রাসা ও ঢাকা আলিয়া মাদ্রাসার হেড মুহাদ্দিস ছিলেন। এ রকম ব্যক্কি  WP:ব্যক্তি  নয়। তাই দ্রুত অপসারণ করার পক্ষে মত দিচ্ছি। মো. মাহমুদুল আলম (আলাপ) ১৭:০৬, ১৪ আগস্ট ২০২২ (ইউটিসি) @মো. মাহমুদুল আলম সুপারিনটেনডেন্ট (Superintendent) শব্দের অর্থ অধ্যক্ষ। তবে সিলেট_সরকারি_আলিয়া_মাদ্রাসা#অধ্যক্ষের_তালিকা এই তালিকায় উনার নাম নেই। এই তালিকায় মোটামুটি ১৯৫০ সাল পর্যন্ত আছে হয়তো। আমার ধারণা উনি ১৯৫০ এর আগে সিলেট আলিয়া মাদ্রাসার দায়িত্ব পালন করেছিলেন। কারন ১৯০১ এ জন্মগ্রহণ করলে ৫০ বছরে এই দায়িত্বে আসা সম্ভব। আর উনি সিলেট আলিয়ার অধ্যক্ষ হলে উল্লেখযোগ্য প্রতিষ্ঠানের প্রধান হিসাবে উল্লেখযোগ্য হবেন। Deloar Akram (আলাপ • অবদান • লগ) ১০:৩৩, ১৭ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আল-‌মোরা‌বি‌তো মস‌জিদ (, বা মেস্কিতা এল মোতাবিতো) স্পে‌নের কর্দোবায় অব‌স্থিত এক‌টি মস‌জিদ। এই মসজিদ‌টি স্পেনের গৃহযুদ্ধের সময় ফ্রান্সিস্কো ফ্রাঙ্কোর মুস‌লিম সৈ‌নিক‌দের জন্য পুরস্কার হি‌সে‌বে নির্মাণ করা হয়। এ‌টিকে স্পে‌নের সর্বপ্রথম নির্মিত আধু‌নিক মস‌জিদ হি‌সে‌বে বি‌বেচনা করা হয়। স্পে‌নের প‌রিবর্তন এবং গণতন্ত্র পুনরায় প্রতিষ্ঠা হওয়ার পর কর্দোবার মুস‌লিম সংগঠন তৎকালীন মেয়র হুলিও আ‌ঙ্গিতা দ্বারা পরিচালিত পৌর শাসন বিভাগের নিকট এই স্থাপনা‌টিতে জামায়া‌তের প্রার্থনার জন‌্য পাওয়ার আ‌বেদন ক‌রে। আ‌বেদন‌টি ১৯৯২ সা‌লে গৃহীত হ‌লে এটিকে আবার মস‌জিদ হি‌সে‌বে উন্মুক্ত ক‌রে দেওয়া হয়।   আরও দেখুন   স্পে‌নে ইসলাম   তথ‌্যসূত্র   বিষয়শ্রেণী:স্পেনের মসজিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৫:৫১, ১৬ মে ২০১৯ (ইউটিসি) রাশেদা খালেক   – (অপসারণের প্রস্তাবনা দেখুনলগ দেখুন) () প্রদানকৃত তথ্যের আলোকে দেখা যাচ্ছে WP:PEOPLE বা WP:ACADEMIC অনুসারে উনার নিবন্ধের উল্লেখযোগ্যতা প্রমানিত নয়। নিবন্ধে উল্লেখযোগ্য কোন কিছু যোগ করার থাকলে যোগ করা অথবা উল্লেখযোগ্যতা এর ব্যাপারে কারন দেখানোর জন্য অনুরোধ করা যাচ্ছে। NahidHossain (আলাপ) ১৪:১১, ৮ মে ২০১৯ (ইউটিসি)  অপসারণে , — সাফি ০৬:৪১, ৯ মে ২০১৯ (ইউটিসি)  নিবন্ধের উল্লেখযোগ্যতা প্রমানিত নয়।-ShahadatHossain (আলাপ) ০৮:২১, ১৫ মে ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কুরআনিক শিক্ষা হল ইসলামের ধর্মীয় ধর্মগ্রন্থ কুরআনের একাডেমিক অধ্যয়ন ও শিক্ষা ।   জার্নালসমূহ    জার্নাল অফ কোরানিক স্টাডিজ ( এডিনবার্গ )  কুরআনিকা – কুরআনিক গবেষণার আন্তর্জাতিক জার্নাল   JIQSA-জার্নাল অফ ইন্টারন্যাশনাল কোরানিক স্টাডিজ অ্যাসোসিয়েশন    প্রধান গ্রন্থ    ব্রিল'স এনসাইক্লোপিডিয়া অফ কোরান  সেন্টার ফর ইসলামিক সায়েন্স এর ইন্টিগ্রেটেড এনসাইক্লোপিডিয়া অফ দ্য কোরান (IEQ)   অক্সফোর্ড ইউনিভার্সিটি প্রেস দ্বারা প্রকাশিত কোরআনিক স্টাডিজ সিরিজ    আরো দেখুন    ইসলাম শিক্ষা   তথ্যসূত্র   বিষয়শ্রেণী:কুরআন অধ্যয়ন
250px|থাম্ব|মুহাম্মদ আল ইদ্রিসি ও অন্যান্য লেখকদের থেকে গৃহীত তিনটি আরব অঞ্চল, নিকোলাস সানসন কর্তৃক অঙ্কিত ফরাসি মানচিত্র, ১৬৫৪ খ্রিষ্টাব্দ আরাবিয়া ডেজার্টা ("পরিত্যক্ত আরব", এছাড়াও আরাবিয়া ম্যাগণা (বড় আরব) নামেও পরিচিত) হল আরব উপদ্বীপের অভ্যন্তরের মরুময় অঞ্চল বোঝাতে ব্যবহৃত হওয়া একটি ল্যাটিন পদ। প্রাচীনকালে এই অঞ্চলে যাযাবর গোত্রদের আবাস ছিল এবং তারা সম্পদশালী অঞ্চল যেমন মেসোপটেমিয়া ও আরাবিয়া ফেলিক্সে আক্রমণ করত।  আরাবিয়া ডেজার্টা হল রোমানদের বিভাগ অনুযায়ী আরবের তিনটি অঞ্চলের অন্যতম। বাকি অঞ্চলগুলো হল আরাবিয়া পেট্রাইয়া ও আরাবিয়া ফেলিক্স। অঞ্চলের নাম হিসেবে ১৯ ও ২০ শতকে এর জনপ্রিয়তা ছিল এবং চার্লস এম. ডটির ট্রাভেলস ইন আরাবিয়া ডেজার্টা (১৮৮৮) গ্রন্থে ব্যবহৃত হয়েছে।   গ্রন্থপঞ্জি   G.W. Bowersock, "The three Arabias in Ptolemy's geography" and "Arabs and Saracens in the Historia Augusta" in G.W. Bowersock, Studies on the Eastern Roman Empire, Goldbach, 1994.  F. Millar, The Roman Near East, London, 1994, pp. 514 ff.   তথ্যসূত্র   বিষয়শ্রেণী:ঐতিহাসিক অঞ্চল বিষয়শ্রেণী:সৌদি আরবের ইতিহাস
থাম্ব|ইরান-মার্কিন পারস্পরিক চুক্তি প্রত্যাহার করায় যুক্তরাষ্ট্রের বিরুদ্ধে বিক্ষোভইরানের সাথে পারমাণবিক চুক্তি থেকে মার্কিন যুক্তরাষ্ট্র ২০১৮ সালের ৮ মে নিজেদের প্রত্যাহার করে নেয়। ২০১৫ সালে পৃথিবীর বৃহৎ শক্তিগুলো- যুক্তরাষ্ট্র, যুক্তরাজ্য, ফ্রান্স, চীন, রাশিয়া এবং জার্মানি (পি৫+১ নামে পরিচিত) ইরানের সাথে পারমাণবিক চুক্তি করেছিল।Keating, Joshua "You say P5+1, I say E3+3", Foreign Policy (September 30, 2009).Lewis, Jeffrey "E3/EU+3 or P5+1" , Arms Control Wonk (July 13, 2015).  ব্রিটিশ প্রধানমন্ত্রী টেরিজা মে, জার্মান চ্যান্সেলর অ্যাঙ্গেলা মের্কেল এবং ফ্রান্স-এর প্রেসিডেন্ট এমানুয়েল ম্যাক্রো এক যৌথ বিবৃতিতে ইউরোপের পক্ষ থেকে এ চুক্তি বজায় রাখার জন্য ইরানকে আহবান করেন।  অসংখ্য দেশ, আন্তর্জাতিক সংগঠন এবং যুক্তরাষ্ট্রের বিশেষজ্ঞরা এই চুক্তি প্রত্যাহারের জন্য যুক্তরাষ্ট্রের প্রতি ক্ষোভ, হতাশা এবং সমালোচনা করেছে। তবে যুক্তরাষ্ট্রের রক্ষণশীলরা, সৌদি আরব এর চুক্তি প্রত্যাহার কে স্বাগত জানিয়েছে। এই চুক্তি প্রত্যাহারের জন্য ইরানের অর্থনীতিতে আবার নেতিবাচক প্রভাব পড়বে বলে আশঙ্কা সৃষ্টি হয়।  ১৭ মে ২০১৮ তে ইউরোপীয় কমিশন যুক্তরাষ্ট্রের নেওয়া সাম্প্রতিক বিভিন্ন সিদ্ধান্তের বিরুদ্ধে একযোগে কাজ করার প্রত্যাশা ব্যক্ত করে। ইউরোপীয় বাণিজ্যিক যেসব প্রতিষ্ঠান ইরান ও যুক্তরাষ্ট্রের সঙ্গে বাণিজ্য করছে, তাদের ওপর মার্কিন নিষেধাজ্ঞা জারি হলে প্রতিষ্ঠানগুলোর আর্থিক ক্ষতির বিষয়ে রক্ষাকবচ গঠন করা হবে বলে জানানো হয়।    তথ্যসূত্র   বিষয়শ্রেণী:২০১৮-এ আন্তর্জাতিক সম্পর্ক বিষয়শ্রেণী:ইরানের পারমাণবিক কর্মসূচি বিষয়শ্রেণী:ট্রাম্প প্রশাসনের বিতর্ক বিষয়শ্রেণী:ইরান–মার্কিন যুক্তরাষ্ট্র সম্পর্ক
১লা মে, ২০০৮আন্তর্জাতিক  ৮ দিনের মধ্যে দুটি দুর্ঘটনার কারণে মার্কিন বিমান বাহিনী তাদের সব টি-৩৮সি প্রশিক্ষণ বিমান মাটিতে নামিয়ে আনার সিদ্ধান্ত নিয়েছে। (এপি)  ৬ বছরেরও বেশী বন্দী রাখার পর সুদানি ক্যামেরাম্যান সামি মোহি এল দিন মুহাম্মেদ আল হাজ্জ-কে গুয়ানতানামো বে ডিটেনশন ক্যাম্প থেকে ছেড়ে দেযা হয়েছে। (এএফপি)  ২০০৭-০৮ অর্থ খাদ্য সংকট নিরসনের জন্য জর্জ ডব্লিউ বুশ কংগ্রেসের কাছে ৭০০ মিলিয়ন মার্কিন ডলার মূল্যের সাহায্য প্যাকেজ অনুমোদনের অনুরোধ করেছে।  মালটার প্রাক্তন রাষ্ট্রপতি এবং সর্বকালের সবচেয়ে বৃদ্ধ রাষ্ট্রপ্রধান অ্যান্থনি মামো ৯৯ বছর বয়সে মৃত্যুবরণ করেছেন। (টাইম্‌স অফ মালটা)  ইংল্যান্ড এবং ওয়েল্‌সের স্থানীয় নির্বাচনের ভোট গণনা চলছে। (দ্য টেলিগ্রাফ)  বাংলাদেশ ও পশ্চিমবঙ্গ প্রসঙ্গ  ভারতীয় হাই কমিশন বাংলাদেশ নির্বাচন কমিশনকে নির্বাচনের তারিখ জানানোর জন্য বলেছে।  শেখ মুজিবুর রহমানের জীবনীর উপর ভিত্তি করে নির্মিতব্য চলচ্চিত্র দ্য পোয়েট অফ পলিটিক্‌স-এ শেখ মুজিবের চরিত্রে অভিনয় করতে রাজি হয়েছেন ভারতীয় মেগাস্টার অমিতাভ বচ্চন। (রয়টার্স)
সোডিয়াম নাইট্রাইট হলো একটি অজৈব যৌগ যার রাসায়নিক সংকেত NaNO₂।   এটি একটি সাদা থেকে হালকা হলদেটে স্ফটিকাকার গুঁড়া যা পানিতে অত্যন্ত দ্রবণীয় এবং বায়ু থেকে আর্দ্রতা শোষণ করতে পারে। শিল্প ক্ষেত্রে, এটি সবচেয়ে গুরুত্বপূর্ণ নাইট্রাইট লবণ।   উৎপাদন   সোডিয়াম নাইট্রাইটের শিল্পোৎপাদন দুটি প্রক্রিয়ার মধ্যে একটিকে অনুসরণ করে, হয় নাইট্রেট লবণের বিজারণ, অথবা নিম্নতর নাইট্রোজেন অক্সাইডের জারণ।  একটি পদ্ধতিতে লবণ হিসেবে গলিত সোডিয়াম নাইট্রেট এবং জারিত হওয়া সীসা ব্যবহৃত হয়, অন্যদিকে একটি আধুনিক পদ্ধতিতে স্ক্র্যাপ আয়রনের ভুসি ব্যবহার করে নাইট্রেট বিজারিত করা হয়।  একটি আরও সাধারণভাবে ব্যবহৃত পদ্ধতিতে ক্ষারীয় জলীয় দ্রবণে নাইট্রোজেন অক্সাইডের সাধারণ বিক্রিয়া ঘটানো হয়, যেখানে একটি অনুঘটক যোগ করা হয়। নির্দিষ্ট শর্তগুলি নির্ভর করে কোন নাইট্রোজেন অক্সাইড ব্যবহৃত হচ্ছে এবং জারক পদার্থ কী তার উপর, কারণ নাইট্রোজেন পরমাণুর অত্যধিক জারণ এড়াতে শর্তাদি সাবধানে নিয়ন্ত্রণ করা প্রয়োজন।  সোডিয়াম নাইট্রাইট নাইট্রেট লবণের বিজারণের মাধ্যমেও উৎপাদন করা হয়ে থাকে, যেখানে তাপ, আলো, আয়নিত বিকিরণ, ধাতু, হাইড্রোজেন এবং তড়িৎবিশ্লেষণী বিজারণ প্রক্রিয়া ব্যবহৃত হয়।   রাসায়নিক বিক্রিয়া  পরীক্ষাগারে, সোডিয়াম নাইট্রাইট অতিরিক্ত সোডিয়াম অ্যাজাইড ধ্বংস করতে ব্যবহার করা যেতে পারে।  ৩৩০ ডিগ্রি সেলসিয়াসের উপরে তাপমাত্রায় সোডিয়াম নাইট্রাইট (বায়ুতে) বিয়োজিত হয়ে সোডিয়াম অক্সাইড, নাইট্রিক অক্সাইড এবং নাইট্রোজেন ডাই-অক্সাইডে পরিণত হয়।  সোডিয়াম নাইট্রাইট নাইট্রাস অ্যাসিড তৈরিতেও ব্যবহার করা যেতে পারে:  নাইট্রাস অ্যাসিড তখন স্বাভাবিক অবস্থায় পচে যায়:  ফলস্বরূপ নাইট্রোজেন ডাই-অক্সাইড হাইড্রোলাইজিস হয়ে নাইট্রিক অ্যাসিড এবং নাইট্রাস অ্যাসিডের মিশ্রণে পরিণত হয়:   আইসোটোপ লেবেলিং 15 N  ক্লাস=skin-invert-image|থাম্ব|463x463পিক্সেল| 15N আইসোটোপ সমৃদ্ধ NaNO2 জৈব সংশ্লেষণে সাধারণ সোডিয়াম নাইট্রাইটের পরিবর্তে আইসোটোপ সমৃদ্ধ সোডিয়াম নাইট্রাইট-১৫এন ব্যবহার করা যেতে পারে, কারণ অধিকাংশ বিক্রিয়ায় এদের বিক্রিয়াশীলতা প্রায় একই রকম।    প্রাপ্ত উৎপাদনসমূহ আইসোটোপ 15 N বহন করে, তাই নাইট্রোজেন এনএমআর (নিউক্লিয়ার চৌম্বকীয় অনুনাদ) দক্ষতার সাথে সম্পাদন করা যায়।।   তথ্যসূত্র
has been tagged for conflicting usage An image or media file that you uploaded or altered, :, has been tagged because it is being used for conflicting purposes in different Wikipedia articles. Please see the images talk page to see why this is (you may have to visit the individual pages to fully understand why), if you are interested in resolving the issue. Thank you. ~~~~ For multiple images... Please use {{subst:icw-multi|Image:First image.fmt|Image:Second_image.fmt|Image:And so on.fmt}}